Exqrch/javanese-Komodo-pixelgpt huggingface dataset:
Kubah Shakhrah Kubah Shakhrah (Arab: , translit.: "Qubbat As-Sakhrah", Ibrani: כיפת הסלע, translit.: "Kipat Hasela", Turki: "Kubbetüs Sahra", Inggris: "Dome of the Rock") iku papan suci Islam lan marka tanah utama kang dumunung ing tengah-tengah sajeroning témbok komplèks Al-Karam asy-Syarif, komplèks iki dumunung ing jero témbok Kutha lawas Yerusalem (Yerusalem Wétan)
Kubah Shakhrah iki rampung diyasa taun 691, andadèkak’e yasan Islam tuwa dhéwé kang isih ana ing donya
Kubah Shakhrah dudu siji masjid, suwaliké, minangka siji komplèks papan dumunungé watu gedhé pangggonan Nabi Muhammad munggah sajeroning prastawa Isra lan Mi'raj
Qubbat As-Sakhrah dumunung ing Baitulmuqaddis ing kawasan Al-Karam asy-Syarif
Qubbat As-Sakhrah iku dudu Masjidil Aksa amarga Masjidil Aksa iku jeneng kabeh kompleks yaiku Kubah Sakhrah iku, Masjid Al Jami' al-Aqsa, lsp
Qubbat Al-Sakhrah kerep diluputpangerteni minangka Masjid Omar kang dadi papan Saidina Umar Al-Khatab salat nalika rawuh ing Baitulmuqaddis
Kubah Shakhrah, salah siji yasan ing komplèk Bukit Omah Suci (yasan utama liyané ya iku Masjidil Aksa, iku siji saka papan suci tumrap umat Islam sawisé Mekah lan Madinah
Wigatiné papan iki amarga anané Shakhrah ing jeroné
Miturut kaprecayan Islam, watu iki minangka titik nalika Muhammad ngayahi Mi'raj munggah menyang langit dikanthèni Malaékat Jibril
Papan iki uga dadi papan suci tumrap umat Yahudi kang dedonga madhep arah watu iki.
Kubah Shakhrah diyasa antara taun 687 nganti taun 691 déning Khalifah Abdul Malik bin Marwan, khalifah Umayyah
Sajarah Qubbat Al-Sakhrah wis ngiewati rupa-rupa jaman, ya iku jaman Islam, jaman Perang Salib, jaman Mandat Karajan Manunggal lan jaman pendhudhukan Israèl
Watu gedhe ing njeron masjid yaiku papane Kanjeng Nabi munggah ninggalake orbit bumi tumuju Sidratul muntaha ing Isra' Mi'raj
Kedadeyan iku sawise Kanjeng Nabi tindak saka Masjidil Karam, Mekah kanthi nitih Buraq lan didherekake Jibril
Nalika Sayyidina Umar lumebu lemah suci al-Aqsha ing taun 638 M, panjenengane kaget amarga wong-wong Rum wis nggunakake papan iku minangka papan kanggo ngguwang uwuh
Banjur Sang Khalifah trenyuh lan nganggo astane dhewe wiwit ngresiki wewengkon iku
Saliyane iku, Sayyidina Umar uga njaluk pertimbangane Ka'ab al Akhbar (tilas rabi Yahudi kang wis ngrasuk Islam) ing ngendi panjenengane kudu nggawe mihrab
Pungkasane amarga kabeh wewengkon kalebu wewengkon Al-Aqsha, mula Sayyidina Umar milih papan kang paling becik yaiku ing ngarepe watu Nabi Ya'qub, banjur panjenengane nugasake supaya diwangun mesjid kayu ing sisih kidul kompleks ing papan Masjid al-Qibli saiki ngadeg
Kanthi iku, Sayyidina Umar wis mbalekake papan suci pinuju kemurnian ngibadah jaman kepungkur, kang wis ditinggalake ya iku agama Yahudi lan Kristen
Sajeroning Perang Salib, Kubah Shakhrah diserahaké marang Augustinian, kang banjur ngowahi dadi gréja, lan Masjidil Aksa dadi kraton Baldwin I taun 1104
Ordho Bait Allah, kang pecaya yèn Qubbat As-Sakhrah minangka lokasi Bait Salomo, ngadegaké markasé ing Masjidil Aksa cedhak Qubbat As-Sakhrah ing abad angka 12.
Basa kadhaton Basa Jawa Bagongan utawa Basa Bagongan iku siji varian basa Jawa sing mung dianggo ing lingkungan kraton Mataram
Basa iki wiwit dikembangaké nalika jaman papréntahan Sultan Agung kanthi angkah kanggo ngilangaké kasenjangan antarané para pejabat pura lan kulawarga raja
Wektu saiki basa Bagongan tansaya arang dianggo, malah amèh musna
Panganggoné mung golongan tuwa sing ngerti anané jinis basa mau
Basa Bagongan duwèni titikan: Panggunaan
Basa Bagongan dipigunakaké déning para pejabat pura, utawa sing biyasa karan "sentana dalem" nalika wicara marang siji lan sijiné
Ora kaya basa Jawa salumrahé, basa iki kurang migatèkaké undha-usuk basa saéngga dadi luwih luwes.
Kutha lawas Yerusalem Kutha lawas Yerusalem (#ALIH‎ , "HaEer HaAtika", Arab: ‎‎, "al-Balda al-Qadimah") iku kutha tuwa Yerusalem kang dikubengi témbok kang dumunung ing sajeroné kawasan Yerusalem Wétan, ing kutha Yerusalem
Tlatah iki ambané 0,9 kilomèter pasagi
Distrik kutha tuwa Yerusalem kapérang dadi patang tlatah ya iku Kampung Islam, Kampung Yahudi, Kampung Kristen lan Kampung Arménia
Wong Arménia sajatiné agamané uga Kristen nanging olèh kampung dhéwé
Kutha lawas Yerusalem karan uga Baitul Maqdis utawa Al-Quds
Ing sajeroné Kutha lawas Yerusalem, akèh tinemu situs-situs suci umat Muslim, Nasrani lan Yahudi
Ing pojok kidul-wétan Yerusalem lawas iki ana komplèks Al-Karam asy-Syarif kang ing jeroné dumunung Kubah Shakhrah lan Masjidil Aksa lan ing pojok masjid mau ana Tembok Ratapan
Abdullah bin Umar, sawijining sahabat Nabi, ahli kadis lan hukum fiqih mratélakaké:#ALIH "Baitul Maqdis iku papan para Nabi lan kumpulé kanggo ngayahi ngibadah
Ora ana sakilan lemah ing panggonan iku kang ora dianggo sembahyang déning para Nabi utawa para Malaékat".
Jannah Jannah (Arab: ‎) iku swarga sajeroning kapitayan agama Islam
Ana ing eskatologi Islam (ngelmu kang nyinaoni babagan panguripan sawise dina kiyamat), sawisé tekaning pati manungsa bakal diuripake ing sajeroning alam kubur (barzakh) nganti "Dina Kiyamat" (Yawm al-Qiyāmah)
Miturut saréngat Islam, yèn patrape saben wong ing alam kubur iku ora miturut patrap, solah bawa, utawa tumindaké manungsa dhéwé, ananging saka amal kebagusane nalika urip ing donya
Yen amal kebagusane becik lan akeh ditindakake, alam kubure bakal dadi separone jannah (kaswargan) saéngga nikmat, padhang, jembar kubure
Wondene yen amal alane luwih akeh ditindakake, kuburane bakal dadi separone neraka, kebak siksa, sempit, lan peteng ndhedhet lelimengan
Iku mau ora bisa ucul saka tekane dhayoh malaekat 2 aran Munkar lan Nakir
Mayit bakal ditakoni 3 pitakonan déning Malaékat Munkar lan Nakir
Yen bisa mangsuli kanthi cetha lan jangkep, bakal entuk kanikmataning kubur nganti tumekane dina kiyamat
Dene yen ora bisa mangsuli, bakal disiksa déning Malaékat Munkar lan Nakir nganti tumekane dina kiyamat
Sawise sangkakala kang ketelu disebulake dening Malaekat Israfil, manungsa kang wis tekaning pati ing alam kubur mau banjur padha urip lan gregah tangi saka kubure, wiwit saka manungsa jaman Kanjeng Nabi Adam nganti manungsa pungkasan urip
Para manungsa banjur diklumpukake ing sawijining papan kang amba banget sinebut Padang Mahsyar
Sawisé iku, amale manungsa sasuwene urip ing donya diitung lan ditimbang
Banjur Gusti Allah paring kaputusan adhedhasar amale wong mau bakal lumebu swarga apa neraka wong kang nduwèni amal mau
Jannah (kaswargan) miturut Islam iku papan kang kebak nikmat, kang disedhiyani Gusti Allah kanggo wong-wong kang padha iman
Tembung Jannah sajeroning basa Arab ndarbèni teges "Kebon", mula sajeroning basa Qur'an tegesé "Kebon Swarga".
Shahih Muslim Al-Jami' utawa biyasa dikenal kanthi jeneng Kitab Shahih Muslim iku kitab (buku) kolèksi hadits kang disusun déning Imam Muslim (asma jangkep: Abul Husain Muslim bin al-Hajjaj al-Naisaburi) kang urip antara 202 nganti 261 hijriah
Imam Muslim iki murid saka Imam Bukhari
Kolèksi hadits iki ing kalangan muslim Sunni minangka kolèksi paling apik kalor sawisé Shahih Bukhari
Saka watara 300.000 hadits kang dikumpulaké mung watara 4000 kang wis ditliti samngsa uripé lan bisa ditampa kaasliané.
Témbok Sesambat Témbok Sesambat (#ALIH‎ , kerep dicekak Kotel utawa Kosel) ya iku papan kang wigati lan dianggep suci déning wong Yahudi
Témbok iki wujud sisa témbok Omah Suci ing Yerusalem kang diyasa déning Raja Salomo (Sulaiman), putra Daud
Omah Suci iku ajur nalika Israèl diserbu wadya Romawi ing taun 70 Masehi
Dawané témbok iki asliné watara 485 mèter, lan saiki sisané mung 60 mèter
Wong Yahudi percaya yèn témbok iki ora mèlu ajur sebab ing kono manggon "Shekhinah" (kehadiran Ilahi)
Dadi, dedonga ing kono padha waé karo dedonga marang Tuhan
Témbok iki biyèné kaloka mung minangka Témbok Kulon,nanging saiki ingaran "Témbok Ratapan" amarga ing témbok iki wong Yahudi dedonga lan sesambat, keduwung marang dosa-dosané kanthi kebak rasa gela
Saliyané ngucap donga-donga, wong Yahudi uga nyimpen dongané kang ditulis ing salembar deluwang disisipaké ing cepitan témbok iki
Témbok iki kapérang dadi loro nganggo pager pemisah (mechitza) kanggo misahaké lanang lan wadon
Wong Yahudi Ortodoks percaya yèn ora olèh dedonga bebarengan karo wong wadon
Tumrap umat Muslim, témbok iki uga minangka péranganing dhasar Masjidil Aksa lan Masjidil Omar (Arab: Qubbat As-Sakhrah), sarta diyakini minangka gerbang mangkaté Muhammad tumuju swarga (nalika mi'raj) kanthi nitih Buraq
Shakhrah Sakhrah (Basa Inggris: The Foundation Stone (Ibrani: אבן השתייה, alih aksara "Even haShetiya") utawa "Rock" (Basa Arab: alih aksara "Sakhrah", Basa Ibrani: alih aksara: "Sela") iku jeneng sawijining watu sing dumunung ing tengahing Kubah Shakhrah ing Yerusalem
Watu iki uga dikenal minangka "Pierced Stone" amarga duwé bolongan cilik ing sisih pojok kidul-wétan kanggo lumebu guwa ing sangisoring watu, sing dikenal kanthi jeneng ‘’Well of Souls’’
Iki minangka lokasi saka "Holy of Holies", lan wujud papan paling suci ing agama Yahudi lan agama Islam
Ing agama Islam, ya watu iki papane Kanjeng Nabi munggah (Mi'raj) menyang langit kaping 7 nampa dhawuhe Allah yaiku Salat limang wektu
Watu iki uga papan paling cerak karo lawanging langit (papan munggahe Malaékat) yaiku mung 18 mil adohe
Watu iki uga padha karo Hajar Aswad ing Mekah, yaiku padha-padha saka Swarga.
Gerbang iki minangka salah siji saka wolu gerbang ing témbok kutha lawas Yerusalem.
Surat Shaad Surat Shaad (Arab: , "Ṣad") iku surat angka 38 sajeroning al-Qur'an
Surat sing dumadi saka 88 ayat iki éwoning surat Makkiyah lan diturunaké sawisé surat Al-Qamar
Dijenengaké "Shaad" amarga surat iki diwiwiti kanthi aksara "Shaad"
Kampung Muslim (Yerusalem) Kampung Muslim utawa Muslim Quarter (Arab: ‎‎; #ALIH‎ ) iku siji saka patang papan padunungan ing jero tébok Kutha lawas Yerusalem
Jembaré watara 31 hèktar (76 acre) kang dumunung ing sisih lor-wétan ing Kutha lawas Yerusalem
Papan padunungan iki minangka kang gedhé dhéwé lan paling akèh kang ndunungi manggon antarané Gerbang Singa ing sisih wétan, mujur sadawaning témbok lor Al-Karam al-qudsi asy-Syarif nganti tekan Gerbang Damaskus— rute Témbok Kulon ing sisih kulon
Dalan Via Dolorosa miwiti ing padunungan iki.
Kampung Yahudi (Yerusalem) Kampung Yahudi utawa Jewish Quarter (#ALIH‎ , "HaRova HaYehudi" or the "Rova", Arab: ‎‎, "Harat al-Yehud") iku siji saka patang papan padunungan sajeroning Kutha lawas Yerusalem ing Yerusalem
Tlatah iki jembaré watara 116,000 mèter pesagi kang dumunung ing sèktor kidul-wétan ing sajeroning témbok kutha lawas, lan mujur saka Gerbang Zion ing sisih kidul, sadawaning Padunungan Armenia ing sisih kulon, nganti tekan "Street of the Chain" ing sisih lor lan Témbok Ratapan lan Temple Mount ing sisih wétan
Papan padunungan iki dipanggoni watara 2,000 pedunung lan minangka panggonan sawatara "yeshiva" land sinagog, mligi Sinagog Hurva
Sawisé diwangun ing taun 1701, dirusak, dibangun manèh taun 1864, lan dirusak ing taun 1948, Sinagog Hurva dibangun manèh taun 2010
Kampung Kristen (Yerusalem) Kampung Kristen utawa Christian Quarter (Arab: ‎‎) iku siji saka patang padunungan ing jero témbok Kutha lawas Yerusalem, telu sing liyané ya iku Padunungan Muslim, Padunungan Yahudi lan Padunungan Armenia
Padunungan wong Kristen iki dumunung ing pojok lor-kulon ing sajeroning kutha lawas Yerusalem, wiwit saka Gerbang Anyar ing sisih lor, sadawaning témbok kulon nganti Gerbang Jaffa, sadawaning dalan Gerbang Jaffa – rute témbok kulon ing sisih kidul, wewatesan karo Padunugan Yahudi lan Padunungan Armenia nganti tekan Gerbang Damaskus ing sisih wétan
Ing padunungan iki ana kurang luwih 40 papan suci umat Kristinani
Antara liya dumunung ing panggonan iki ya iku Gréja Makam Suci utawa "Church of the Holy Sepulchre", salah sawijining papan sing dianggep paling suci déning umat Kristen.
Nalika tanggal 13 Agustus 1913 stainless steel sepindhah dipunwedalaken ing laboratorium Brown-Firth
Bapanipun nyambut damel ing paleburan baja
Nalika yuswa 12 taun Brearly nyambut damel ing pabrik baja panggènanipun bapanipun nyambut damel
Salanjengipun panjenenganipun dados asistèn ing laboratorium kimia
Panjenenganipun ugi saged sinau dhumateng pabrik ing manca nagari
Salajengipun magang minangka asistèn laboran
Nalika taun 1908, kalih pabrik baja ageng ing Sheffield sarujuk kanggé mbiayai laboratorium risèt umum: Brown Firth Research Laboratories, lan Brearley mimpin proyèk puniku
Taun 1912, laboratorium kasebat nliti korosi laras "senapan"
Masalahipun inggih punika baja wau boten tahan suhu inggil
Brearley wiwit nguji panambahan kromium dhumateng baja
Panlitèn puniku fokusipun ing pangétangan sapérangan tingkat karbon, kromium, lan wesi ingkang dipunparingaken.
Surat Ash Shaaffaat Surat As-Saffat (basa Arab:, "Sing masaf-Saf") iku surat angka 37 sajeroning al-Qur'an
Surat iki dumadi saka 182 ayat lan éwoning surat Makkiyah sarta diturunaké sawisé surat Al-An'am
Dijenengaké "As-Saffat" (Sing Masaf-Saf) dijupuk saka tembung kang padha ing ayat pisanan surat iki kang nyritakaké para malaékat kang resik jiwané padha baris ing sangarepé Gustiné lan ora bisa ginodha déning sétan
Mukaddimah pertalan Kuran versi Depag RI
Yerusalem Wétan Yerusalem Wétan iku péranganing kutha Yerusalem kang direbut déning Yordania sajeroning Perang Arab-Israèl 1948 lan sabanjuré déning Israèl sajeroning Perang Enem Dina 1967
Wewengkon iki nyakup Kutha lawas Yerusalem lan sapérangan panggonan suci agama Yahudi, Kristen, lan Islam, kaya Bukit Bait, Tembok Kulon, Masjidil Aksa, lan Gréja Makam Suci.
Brabant Lor Provinsi Brabant Lor (#ALIH ) dumunung ing Walanda pérangan kidul
Kutha krajané yaiku Den Bosch ('s-Hertogenbosch)
Kutha-kutha wigati liyané Breda, Eindhoven, Tilburg, lan Roosendaal
Padunungé cacah 2.410.649 jiwa
Ing Bèlgi uga ana propinsi Brabant sing sadurungé uga nyawiji karo propinsi iki (sadurungé kamardikan Bèlgi taun 1830
Sang Pencerah Sang Pencerah iku filem Indonésia weton taun 2010
Film iki siji biografi sing nyritakaké babad slirané K.H
Ahmad Dahlan sing yasa ngedegaké obahan Muhammadiyah
Film iki sutradarané Hanung Bramantyo.
Iași Iași (sadurungé dikenal Jassy utawa Iassy) iku kutha ing Provinsi Iași, Rumania
Iași iku kutha Rumania kang gedhé dhéwé sawisé Bucharest
Kutha iki duwé populasi 308.843 jiwa
Iași duwé program kutha kembar karo:
Timișoara Timișoara iku siji kutha ing tlatah Banat
dumunung ing pérangan kulon Nagara Rumania
Kutha iki minangka kutha krajan saka Timiș County
Sing ndunungi watara 307,300 jiwa
Program kutha kembar saka Timișoara:
Gènjèr Gènjèr ("Limnocharis flava") iku sawijining tuwuhanrawa sing akèh tinemu ing sawah utawa embengan cethèk
Lumrahé tinemu bebarengan karo ècèng gondhok
Gènjèr iku sumber sayuran "wong ora nduwé", sing dipangan wong ndesa nalika ora ana panènan sayuran liya
Tuwuhan iki uga diarani "cénthongan, gendhot" lan "lenguk"
Jeneng "paku rawan" rada mbingungaké amarga ora lumebu ing kulawarga tuwuhan paku
Tembang gènjèr-gènjèr kang kondhang ing taun 1960an nyritakaké rekasané wong ndésa nalika jaman Jepang, kang ngundhuh gènjèr kanggo dikelan
Tuwuhan sing bisa ngancik dhuwur nganti setengah mètèr iki gampang diprangguli ing embengan cethèk, kaya ta sawah utawa rawa; rimpang kandel lan tegak, slulup ing lendhut; godhongé tegak utawa miring, ora kemampul ing banyu (béda karo ècèng gondhok), papah-é dawa lan growong, godhongé ora ajeg padha; makutha kembang warnané kuning kanthi dhiamèter 1,5 cm, klopak kembang ijo
Lumrahé ora ditandur kanthi intensif, nanging bisa dibudidayakaké kanthi vègetatif lan uga generatif
Kembangé bisa thukul kapan waé
Tuwuhan iki bisa dadi gulma sawah sing bisa ngrembaka ngéwuhaké yèn ora cékat-cèket ditandhangi
Mula, banjur minangka sawatara kabutuhan
Salah sawijining lagu saka Banyuwangi, "Gènjèr-Gènjèr" nggambaraké tuwuhan iki ing pangurapaning wong cilik
Lagu kanthi basa Using iku dinuga digawé déning Muhammad Arief ing taun 1940-an
Lagu iki banjur ora éntuk ditembangaké amarga dianggep cedhak karo prakara komunisme.
Gunung iki dumunung ing sakiduling gunung Elysium Mons lan Hecates Tholus
Gunung iki dhuwuré 4.5 kilomèter kanthi diamèter 160 km
INAICTA Indonesia Information and Communication Technology Award (INAICTA) iku acara pamèran lan "workshop" kanthi skala nasional sing diadani déning komunitas tèknologi informasi lan komunikasi ing Indonésia, kanthi panyengkuyungé Kamentrian Komunikasi lan Informatika, sing duwé angkah mènèhi aprésiasi marang karya-karya paling apik ing babagan télématika kréasi anak bangsa
Ing taun 2010, ngangkat tema "Membangun Kreativitas Digital Untuk Kemakmuran Bangsa".
Olympus Mons Olympus Mons iku sawijining gunung ing planit Mars
Gunung iki dhuwuré 27 kilomèter.
Ascraeus Mons Ascraeus Mons iku sawijining gunung ing planit Mars
Gunung iki dhuwuré 18 kilomèter.
Arsia Mons Arsia Mons iku gunung ing planit Mars
Gunung iki dhuwuré 16 kilomèter.
Pavonis Mons Pavonis Mons iku sawijining gunung ing planit Mars
Gunung iki dhuwuré 14 kilomèter.
Elysium Mons Elysium Mons iku siji gunung ing planit Mars
Gunung iki dhuwuré 14 kilomèter kanthi diamèter 240 km.
Gunung iki dhuwuré 9 kilomèter.
Revo Arka Giri Soekatno Revo Arka Giri Soekatno (asma peparab Revo utawa Revi; #ALIH) iku sing ngadegaké Wikipédia basa Indonésia (WBI)
Revo ngentèkaké mangsa cilikané kanthi pindhah-pindhah panggonan miturut panempatan makarya wong tuwané
Kaloro wong tuwané asal saka Surakarta, Jawa Tengah
Revo uga dadi paneliti, wiraswastawan, lan panulis buku
Jeneng Revo Arka Giri duwé makna, kaya sing dingandikakaké bapaké yèn Revo iku cekakan saka tembung révolusi, amarga dilairaké ing sasi Agustus, sawijining sasi révolusi tumraping bangsa Indonésia
Nanging tembung iki bisa uga mèmper karo tembung rêver sajeroning basa Prancis sing tegesé "ngimpi"
Tembung Arka asal saka basa Sangskerta sing tegesé "geni" utawa "(panas) srengéngé"
Déné Giri, sing uga asal saka basa Sangskerta, tegesé "gunung"
Dadi kanthi wutuh, sang bapa ngarepaké, muga-muga Revo Arka Giri duwé impèn sing dhuwuré kaya srengéngé
sagedhé gunung lan terus murup kaya geni sing ora naté mati
Anyar iki Revo pinuju nyiapaké buku asesirah: Surat-surat Malayu mawa Aksara Jawa sing digadhang bakal énggal kababar
Patemon pisanan karo Wikipédia Indonésia nalika tanggal 13 Maret 2003
Wektu semana Revo nuju golèk informasi ngenani suku Guanches ing Spanyol lan banjur nemu sawijining situs sing wektu iku isih kagolong "èlèk" lan "kurang pepak informasiné"
Revo nuli mangertèni yèn nyatané situs mau bisa dibesut déning sapa waé, lan sabanjuré wiwit mènèhi kontribusi ing situs iku
Revo banjur diangkat dadi lan pisanan ing Wikipédia abasa Indonésia ing sasi Fèbruari 2004
Ing taun 2004 Revo wis dadi narasumber lan kanthi aktif njurung médhia ngenani Wikipédia Basa Indonésia kanthi umum lan ing lingkup Wikipédia basa Indonésia iku dhéwé
Artikel pisanan sing digawé ya iku ngenani filsafat
Sajeroning artikel Tempo Revo njlèntrèhaké yèn sanadyan kabèh wong bisa mènèhi kontribusi apa waé, Wikipédia isih ngupaya dadi ensiklopedia bébas, sanadyan ana vandalisme lumrahé ora suwé amarga bisa didetèksi sapa waé naraguna liyané
Ing taun 2007, Revo wis diwawancarai déning Chic Magazine (kalawarti wanita), lan sajeroning wawancara iki Revo nyurung supaya luwih akèh wanita mèlu nulis ing Wikipédia
Revo uga naté tampil ing sawijining acara Metro TV minangka kontributor aktif Wikipédia basa Indonésia
Panjenengané uga dadi pambuka acara sajeroning seminar Wikipédia, salah sijiné ya iku sing disponsori déning Kamentrian Komunikasi lan Informasi sajeroning ICT Award 2007, ing ngendi para peserta nampa "pelatihan tangan" ngenani cara mbesut lan nulis ing Wikipédia
Sajeroning sawiji wawancara karo kantor berita Antara, Revo nyatakaké yèn tantangan tumrap Wikipédia basa Indonésia ing mangsa ngarep ya iku babagan akurasi informasi
Wikipédia basa Indonésia ing taun 2006 wis ana ing peringkat katelu ing Asia minangka versi lokal Wikipédia sing paling rikat tuwuh ngrembaka sawisé Jepang lan Cina.
Piala Donya FIFA 2002 Piala Donya FIFA 2002 minangka kang sepisanan Piala Donya FIFA dianakaké ing sajabané Bawana Amérika lan Éropa
Turnamen iki uga minangka kang sepisanan final Piala Donya dianakaké ing rong nagara: Koréa Kidul lan Jepang
Koréa Kidul lan Jepang nyiapake sepuluh stadion saben nagara
Stadion iku dibangun kanggo pagelaran Piala Donya 2002.
Anseris Mons Anseris Mons iku gunung ing planit Mars
Gunung iki diamètere 58 kilomèter.
Dumunung ing koordinat 18.4° N lan 117.5° W
Gunung iki dijenengaké nganggo jeneng sawijining fitur klasik albedo.
Lorem ipsum Lorem ipsum, utawa ringkesé lipsum, iku tèks standar sing dipasang kanggo nuduhaké èlemèn grafis utawa presentasi visual kaya "font", tipografi, lan tata letak
Maksud panggunaan lipsum ya iku supaya pengamat ora kakèhan konsèntrasi marang makna barès saben ukara, nanging luwih marang èlemèn désain saka tèks sing dipresentasèkaké
Lorem ipsum karan uga "greeking" amarga ukara iki asal saka basa Latin
Contoh tèks lorem ipsum sing umum dipigunakaké ya iku: "Lorem ipsum dolor sit amet, consectetur adipisicing elit, sed do eiusmod tempor incididunt ut labore et dolore magna aliqua
Ut enim ad minim veniam, quis nostrud exercitation ullamco laboris nisi ut aliquip ex ea commodo consequat
Duis aute irure dolor in reprehenderit in voluptate velit esse cillum dolore eu fugiat nulla pariatur
Excepteur sint occaecat cupidatat non proident, sunt in culpa qui officia deserunt mollit anim id est laborum." Tèks asli saka Cicero ngenani "lorem ipsum" kaya ing ngisor iki (kanthi pérangan cuplikan sing dicithak kandel): "[32] Sed ut perspiciatis, unde omnis iste natus error sit voluptatem accusantium doloremque laudantium, totam rem aperiam eaque ipsa, quae ab illo inventore veritatis et quasi architecto beatae vitae dicta